M e s t s k á    č a s ť   B r a t i s l a v a  -  N o v é   M e s t o

Materiál na rokovanie
Miestneho zastupiteľstva
dňa 11.04.2017

Informácia
k zámeru stavebného oddelenia objektov a o havarijnom stave objektov dolnej stanice lanovej dráhy a reštaurácie Snežienka

Predkladá :						Materiál obsahuje :
Ing. Robert Molnár					1. Dôvodovú správu
riaditeľ EKO-podniku VPS			2. Informáciu 
							3. Statický posudok 03/2017

						

Spracovateľ :						Stanovisko právnej skupiny : 
Ing. Robert Molnár					- nie je potrebné
riaditeľ EKO-podniku VPS

Apríl 2017
NÁVRH UZNESENIA

Miestne zastupiteľstvo

berie na vedomie

Informáciu k zámeru stavebného oddelenia objektov a o havarijnom stave objektov dolnej stanice lanovej dráhy a reštaurácie Snežienka, stavby so súpisným číslom 2827, na pozemku parc.č. 19614/6; katastrálne územie Vinohrady, evidované na liste vlastníctva č. 2275;

	

a/ bez pripomienok

b/ s pripomienkami

DÔVODOVÁ  SPRÁVA	

Uznesením č. 17/17 zasadnutia MZ MČ BA-NM zo dňa 14.2.2017 bol riaditeľ EKO-podniku VPS požiadaný preveriť možnosť fyzického oddelenia prostredníctvom stavebných úprav dolnej stanice lanovky na Kamzík od zanedbaného a zdevastovaného stavebného skeletu Snežienky. Za účelom riešenia nežiadúceho stavu objektov sa MZ uznieslo na zriadení pracovnej skupiny pre prípravu koncepčných podmienok obnovy Snežienky (v zložení Ing.Molnár, Ing.arch. Novitzký, Ing.arch. Vaškovič, Mgr. Vlačiky, Mgr. Biháryová, Ing.arch. Závodná, Ing. Augustinič).

V zmysle uvedeného poverenia zabezpečil správca majetku prostredníctvom autorizovaného inžiniera Ing.Jaroslava Kozáka vypracovanie materiálu - STATICKÉHO POSUDKU  03/2017, posudzujúceho možnosť fyzického oddelenia prostredníctvom stavebných úprav,  realizovaných čiastočnou asanáciou objektu Reštaurácie Snežienka.

Zámerom  predkladaného materiálu je prostredníctvom odborného stanoviska poskytnúť dostatočne relevantné informácie, slúžiace pre docielenie schválenia definitívneho návrhu spôsobu riešenia predmetnej záležitosti.

Uvedený majetok bol Protokolom zo dňa 17.12.2007, Protokolom zo dňa 20.12.2007 a  Protokolom č. 185/2016 zo dňa 23.05.2016 o zverení nehnuteľného majetku do správy príspevkovej organizácie EKO-podnik VPS zverený do správy organizácie. Predmetný majetok je vo výlučnom vlastníctve hlavného mesta Slovenskej republiky Bratislavy.

Za účelom riešenia nežiadúceho stavu devastácie majetku správca predložil na zasadnutie 15. MZ MČ BA-NM dňa 08.11.2016  Návrh zámeru riešenia výberom z možností úplnej sanácie, resp. úplnej asanácie. Riešením dezolátneho stavu objektu Snežienky sa už v minulosti (od roku 2006) zaoberali dotknuté subjekty/inštitúcie, avšak k  prijatiu záväzného spôsobu riešenia nežiadúceho stavu realizáciou akýmkoľvek spôsobom nedošlo. Uvedený objekt je tak aj naďalej po dlhých rokoch neriešenia stavu a pokračujúcej devastácie v  nebezpečnom, zdravie a životy ohrozujúcom technickom stave, pričom sa značne podieľa aj na výraznom poškodzovaní a devastácii priľahlých prevádzkovaných funkčných stavebných objektov dolnej stanice lanovej dráhy v správe organizácie. 
Návrh riešenia po rokovaní na zasadnutí 15. MZ MČ BA-NM dňa 08.11.2016 po stiahnutí materiálu schválený nebol.

Následne na základe mimoriadneho ohlasu verejnosti k danej téme v médiách a na sociálnych sieťach spracoval na zasadnutie MZ správca materiál s návrhom ďalšieho možného spôsobu riešenia problému prostredníctvom schválenia prenájmu časti objektu.
Účelom predkladaného materiálu bolo schváliť zámer na vyhlásenie Obchodnej verejnej súťaže na prenájom objektu bývalej Reštaurácie Snežienka, stavba so súpisným číslom 2827, postaveného na pozemku parc.č. 19614/6; katastrálne územie Vinohrady, evidované na liste vlastníctva č. 2275.

Zámerom prenájmu objektu bola snaha o obnovu funkcie a prevádzky reštaurácie, prípadne inej vhodne zvolenej formy stravovacieho/občerstvovacieho zariadenia, po predchádzajúcej sanácii a dostavby zdevastovaného objektu obchodnou verejnou súťažou vybraným nájomcom. Nakoľko samotné náklady na sanáciu a prípadnú dostavbu objektu prekračujú možnosti a kapacity správcu majetku, pričom  správca eviduje určitý verejný záujem o zachovanie existencie objektu a prinavrátenie jeho pôvodnej funkcie, navrhoval uvedený spôsob riešenia stavu.
Materiál bol predložený na zasadnutie 17. MZ MČ BA-NM dňa 14.2.2017. Zámer v predloženej podobe schválený nebol.

K predmetnej záležitosti správca majetku poukazuje na nasledovné závažné skutočnosti:

- 	dlhodobým neriešením stavu objektu min. od roku 2006 kontinuálne pokračuje devastácia zvereného majetku;
-	stavba reštaurácie Snežienka aktuálne nespĺňa žiadnu zo základných požiadaviek na stavbu;
- 	stav objektu označujeme ako havarijný, s hroziacim nebezpečenstvom možného ublíženia na zdraví, či živote náhodne prítomných osôb;
-	ďalšie znehodnocovanie objektu Snežienky sa dostalo z fázy lineárneho znehodnocovania do fázy exponenciálneho znehodnocovania stavby;
-	zvyšuje sa pravdepodobnosť spontánnej deštrukcie konštrukčných častí stavby s rizikom zborenia stavby;
-	nežiadúci stav objektu Snežienky sa podieľa aj na následnom poškodzovaní správcom prevádzkovanej druhej stavby – objektu dolnej stanice lanovej dráhy a znemožňuje mu jeho riadnu údržbu,  resp. plánovanú  sanáciu.

Materiál bol v marci 2017 predložený komisiám Miestneho zastupiteľstva a dňa 28.03.2017 Miestnej rade MČ BA-NM.  

INFORMÁCIA

k zámeru stavebného oddelenia objektov a o havarijnom stave objektov dolnej stanice lanovej dráhy a reštaurácie Snežienka, stavby so súpisným číslom 2827, na pozemkoch parc.č. 19614/9, 19614/7, 19614/6; katastrálne územie Vinohrady, evidované na liste vlastníctva č. 2275.

Možnosti stavebného fyzického oddelenia objektov dolnej stanice lanovej dráhy a reštaurácie Snežienka prostredníctvom čiastočnej asanácie objektu reštaurácie Snežienka posudzuje priložený STATICKÝ POSUDOK  03/2017 autorizovaného inžiniera Ing.Jaroslava Kozáka.